РЕГЛАМЕНТ (ЕО) № 332/2009 НА КОМИСИЯТА
от 23 април 2009 година
за изменение на приложение I към Регламент (ЕИО) № 2658/87 на Съвета относно тарифната и статистическа номенклатура и Общата митническа тарифа
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (1), и по-специално член 9, параграф 1, буква а) от него,
като има предвид, че:
(1)
За класирането на някои продукти в позиция 1905 от Комбинираната номенклатура, приложена към Регламент (ЕИО) № 2658/87, е необходимо да се направи разграничение между продуктите от подпозиция 1905 90 20, от една страна, и изделията от подпозиция 1905 90 90, от друга страна.
(2)
Съгласно Обяснителните бележки към Хармонизираната система за позиция 1905, буква Б), тази позиция обхваща редица продукти, произведени от каша от брашно или от скорбяла или нишесте, обикновено изпечени във формата на кръг или лист.
(3)
Не е дадено определение за „подобните продукти“, включени към подпозиция 1905 90 20.
(4)
Възниквали са проблеми по отношение на класирането на т.нар. „листа от тесто“, тъй като няма ясно определени критерии за разграничаване на продуктите от подпозиция 1905 90 20 от тези от подпозиция 1905 90 90.
(5)
Следователно е целесъобразно да се добави допълнителна забележка към глава 19, в която да се предвижда, че подпозиция 1905 90 20 включва само сухи и трошливи продукти.
(6)
Поради това Регламент (ЕИО) № 2658/87 следва да бъде съответно изменен.
(7)
Мерките, предвидени в настоящия регламент, са в съответствие със становището на Комитета по Митническия кодекс,
ПРИЕ НАСТОЯЩИЯ РЕГЛАМЕНТ:
Член 1
В глава 19 от Комбинираната номенклатура, приложена към Регламент (ЕИО) № 2658/87, се добавя следната допълнителна забележка:
„3.
Подпозиция 1905 90 20 включва само сухи и трошливи продукти.“
Член 2
Настоящият регламент влиза в сила на двадесетия ден след деня на публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 23 април 2009 година.